b'\n_START_ARTICLE_\nNorangsdalen\n_START_PARAGRAPH_\nNorangsdalen er en dal i \xc3\x98rsta og Stranda kommuner i M\xc3\xb8re og Romsdal. Dalen er sv\xc3\xa6rt trang, med bare et par hundre meter mellom dalsidene p\xc3\xa5 det smaleste. Gjennom dalen renner Norangselva, som munner ut innerst i Norangsfjorden. I dalbunnen ligger en rekke sm\xc3\xa5 vatn. Blant dem er Lygnst\xc3\xb8ylvatnet, som ble dannet i 1908 da et stort steinras demmet opp elva og la ei seter under vann._NEWLINE_Nederst i dalen ligger bygda \xc3\x98ye. Fylkesvei 655 g\xc3\xa5r gjennom dalen.'